ა ღ ო რ ძ ი ნ ე ბ ა

**აქ ბარბაროსი-მხატვარი ფუნჯით**

**შლის გენიოსის დიდებულ სურათს;**

**თავის ნახაზი უმსგავსო, ფუჭი**

**მასზე დახატა მან უსუსურად.**

**მაგრამ დრო გადის. ცრუ ფერადები**

**სცვივა ტილოდან ვით ქერცლი ძველი,**

**ნიჭის ქმნილება მზიურ ნათებით**

**ბრწყინვალებს, როგორც პირველად მწველი.**

**ჩემი სულიდან ასე ქრებიან**

**ყველა მტანჯავი ცდომილებანი,**

**და მასში ისევ აღიძვრებიან**

**პირველ უმანკო დღეთა გზნებანი.**

**1819**